Document ID: 32009D0444

ODLOČBA KOMISIJE
z dne 10. junija 2009
o dodelitvi zneskov, ki izhajajo iz modulacije, določene v členih 7 in 10 Uredbe Sveta (ES) št. 73/2009, državam članicam za leta 2009 do 2012
(notificirano pod dokumentarno številko C(2009) 4375)
(2009/444/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006 in (ES) št. 378/2007 in razveljavitvi Uredbe (ES) št. 1782/2003 (1) ter zlasti prvega pododstavka člena 9(2) in (4) ter člena 10(3) Uredbe,
ob upoštevanju naslednjega:
(1)
Sklep Komisije 2009/379/ES (2) zlasti določa zneske, ki se ustvarijo zaradi znižanj neposrednih plačil, določenih v členu 7(1) in (2) Uredbe (ES) št. 73/2009, ki so na razpolago Evropskemu kmetijskemu skladu za razvoj podeželja (EKSRP) za proračunska leta 2007 do 2013.
(2)
Člen 10(3) in (4) Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (3) določa merila za dodelitev zneskov, ki izhajajo iz modulacije, določene v odstavku 1 navedenega člena. Te določbe zdaj vsebuje člen 9(2) in (3) Uredbe (ES) št. 73/2009.
(3)
Člen 78 Uredbe Komisije (ES) št. 796/2004 z dne 21. aprila 2004 o podrobnih pravilih za izvajanje navzkrižne skladnosti, modulacije in integriranega administrativnega in kontrolnega sistema, predvidenih z Uredbo Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike ter o uvedbi nekaterih shem podpor za kmete (4), določa ključ za dodelitev teh zneskov med države članice z uporabo meril iz člena 10(3) in (4) Uredbe (ES) št. 1782/2003.
(4)
Odločba Komisije 2006/588/ES (5) dodeljuje zneske, ki izhajajo iz modulacije, določene v členu 10(3) in (4) Uredbe (ES) št. 1782/2003, državam članicam za leta 2006 do 2012. Ta določba je vsebovana v členu 9(2) in (3) Uredbe (ES) št. 73/2009, zneski iz Priloge k Odločbi 2006/588/ES za leta 2009 do 2012 se štejejo za dodeljene državam članicam v skladu s členom 9(2) in (3) Uredbe (ES) št. 73/2009. Zato ti zneski veljajo še naprej.
(5)
Državam članicam je zato treba ostanek zneskov, ki izhajajo iz modulacije, določene v členu 7 Uredbe (ES) št. 73/2009 za leta 2009 do 2012, dodeliti v skladu s členom 9(4) navedene uredbe in zneske, ki izhajajo iz navedene modulacije v novih državah članicah v smislu člena 2(g) navedene uredbe, v skladu s členom 10(3) navedene uredbe.
(6)
Zaradi jasnosti je treba Odločbo 2006/588/ES razveljaviti in jo zamenjati z novo odločbo.
(7)
Ukrepi, določeni s to odločbo, so v skladu z mnenjem Upravljalnega odbora za neposredna plačila -
SPREJELA NASLEDNJO ODLOČBO:
Člen 1
Zneski, ki se v skladu s členom 9(2) in (3) Uredbe (ES) št. 73/2009 ustvarijo zaradi uporabe znižanj pet odstotnih točk za leta 2009 do 2012, se dodelijo državam članicam v skladu s preglednico iz Priloge I k tej odločbi.
Člen 2
Zneski, ki se v skladu s členom 9(4) Uredbe (ES) št. 73/2009 za leta 2009 do 2012 ustvarijo zaradi znižanj nad pet odstotnih točk, določenih v členu 1 te odločbe, se dodelijo državam članicam v skladu s preglednico iz Priloge II k tej odločbi.
Člen 3
Zneski, ki se za leto 2012 na podlagi člena 10(3) Uredbe (ES) št. 73/2009 dodelijo novim državam članicam v smislu člena 2(g) navedene uredbe, so določeni v preglednici v Prilogi III k tej odločbi.
Člen 4
Odločba 2006/588/ES se razveljavi.
Člen 5
Ta odločba je naslovljena na države članice.
V Bruslju, 10. junija 2009

Labels: 18
19
5
6